paragraph_text: Međuopćinsku ligu Istok (Vinkovci-Županja-Đakovo) su činili klubovi iz općinskih nogometnih saveza Vinkovci, Županja i Đakovo. U sezoni 1990./91. je predstavljala ligu šestog stupnja nogometnog prvenstva Jugoslavije. Prvak Međuopćinske nogometne lige Istok bi sljedeće sezone igrao u Hrvatskoj nogometnoj ligi Istok, dok bi posljednje plasirani klubovi ispadali u Općinske lige Vinkovci, Županja i Đakovo.